User:Reshmiresh988/sandbox

செயிண்ட் மைகேல் சாலை

செயிண்ட் மைகேல் சாலை, சிராங்கூன் சாலையிலிருந்து பிரிந்து செல்லும் கிளைச் சாலை.இது சிங்கப்பூரின் மிக நீளமான காலாங் ஆற்றின் கரையில் அமைந்துள்ளது. முன்பு இப் பகுதி முழுவதும் தரை வீடுகளாக இருந்தன. இப்போது அவை, அதி நவீன கண்டோமினியங்களாக உருமாறி வருகின்றன. இச்சாலையில் ஒரு புத்தர் கோவிலும், அதனெதிரே ஒரு தேவாலயமும் உள்ளது. ஸ்ரீலங்கராமையா கோயில் செயிண்ட் மைக்கேல் சாலையில் ஸ்ரீலங்கராமையா கோயில் உள்ளது. இது 1952இல் இலங்கை தேராவத புத்த சமயத்தவர்களால் கட்டப்பட்டது. இங்குள்ள ஒரு போதிமரத்தின் கீழே நான்கு புத்தர் சிலைகள் திசைக்கு ஒன்றாக உள்ளன. இக்கோவிலின் முக்கிய அம்சம், 45 அடி நீளத்தில் சயன புத்தர் சிலை. இதன் மேற்கூரையில் ஒரு ஸ்தூபி உள்ளது. நூலகம், புத்தர் படங்கள் மற்றும் தியான மண்டபமும் இருக்கின்றன. இக்கோவில் தேராவத பாரம்பரியத்தின் கீழ் ஒரு முழுமையான மடமாகச் செயல்படுகிறது. தினசரி தியானம், அருளுரை, வழிபாடு, மந்திரங்கள் ஓதுவது என நடைபெற்று வருகின்றன. இலங்கையைச் சேர்ந்த பலரும் இக்கோவிலுக்குத் தவறாமல் வந்து வழிபட்டுச் செல்கின்றனர். செயிண்ட் மைக்கேல் தேவாலயம் 1950களில் இங்கு சுமார் 50 யுரேசிய குடும்பங்கள் சீன மற்றும் இந்தியக் குடும்பங்களுடன் வாழ்ந்தனர். அக்காலக்கட்டத்தில் நகரத்திற்கும் பாயலேபர் பகுதிக்கும் இடைப்பட்ட இடத்தில் தேவாலயம் எதுவும் இல்லாததால் அவர்கள் குடியிருக்கும் வட்டாரத்தில் ஒரு தேவாலயத்தைக் கட்ட நினைத்தனர். அதனால் இரண்டு தரை வீடுகளை வாங்கி அதில் தேவாலயம் கட்டி முதல் இறைவணக்கத்தை 1961 இல் ஆரம்பித்துள்ளனர். இந்தத் தேவாலயத்தில் ஆலய மணி ஒலிப்பதில்லை. பிற தேவாலயத்தில் ஒலித்த மணியோசையை ஒலிப்பதிவு செய்து வழிபாட்டின்போது ஒலிக்கச் செய்துள்ளனர். ஒரு குறிப்பிட்ட மொழி, இன மக்களுக்காக உருவாக்கப்பட்ட நிலை மாறி, வட்டார மக்களுக்காகச் சேவையாற்றும் வகையில் கட்டப்பட்ட முதல் தேவாலயம் செயிண்ட் மைக்கேல் தேவாலயம்தான் என்று கூறப்படுகிறது.

ரேஷ்மி 3E4 Bendemeer Sec Sch